Document ID: /roh_data/filtered/fineweb-2-filterrobots_roh.jsonl.gz/63591

Il norvegiais Aksel Svindal gudogna la cursa rapida al Lauberhorn e quai cun in avantatg da 0,19 secundas avant l’austriac Hannes Reichelt ed 1,52 secundas avant in ulteriur austriac Klaus Kröll. Meglier svizzer vegn Carlo Janka sco 8avel, el perda sin Svindal 1,79 secundas. Beat Feuz cuntanscha il bun 11avel plaz cun in retard da 1,98 secundas. Marc Gisin vegn 19avel cun in retard da bunamain 3 secundas sin il victur Aksel Svindal.
L'aura ha dominà la cursa al Lauberhorn
Pliras per part lungas interrupziuns èn stadas pervi da la tschajera surtut en l'emprima part da la cursa. Gia baud la damaun aveva la giuria decidì da metter la partenza directamain sur il «Hundschopf», sco ier en la supercumbinaziun. La cursa era uschia per radund 40 secundas pli curta che la cursa originala.
RR Novitads 09:00/12:00/14:00/15:00